ખાલી જમીન બાબતે વાત કરતાં બંને જેરેથની બારી પાસે જ ઊભા હતા. વર્કશોપમાંથી હથોડાના અને ‘પાવર-સો’ના અવાજો આવી રહ્યા હતા. “ભવિષ્યમાં જો આ જગ્યા છોડવી પડશે, તો મને બહુ જ દુઃખ થશે,” જેરેથે ઓસ્કરને કહ્યું. “કોઈક લેબરકેમ્પમાં સાવ એમ જ ખોવાઈ જવાનું દુઃખ મને તો થશે જ! દૂર ઊભા રહીને પણ મને તો એ જ વિચારો સતાવ્યા કરશે, કે એ મૂર્ખાઓ અહીં આવીને શું કરી રહ્યા હશે! હેર શિન્ડલર તમે તો સમજી શકો છોને કે હું શું કહું છું?”